  Анжелика Тихонова корреспондент 12+ Ижкар Россиысь нырысетӥез кар луиз, кытын «Калашников» чеберлыко фильмез возьматӥзы (12+). Возьматонэ суредлэн продюсерез но режиссёрез Константин Буслов вуылӥз. Ми азьын паймымон адямилэн улонысьтыз бадӟым люкетсэ одӥг но ӝыны час экран дыре тэрытыны ужпум сылӥз бере, озьы ик суред чеберлыко, шудоно шуыса лыдэ басьтыса, ми асьмелы кӧня ке капчиятонъёс но огазеям тусъёс кылдытыны луонлык сётӥм. Но со вакытэ ик Калашниковлэн улонсюресысьтыз зэмос учыръёслы бадӟым саклык висъяны тыршим, солэн тодэ ваёнъёсыз, сое тодэм адямиослэн тодэ ваёнъёссы, солэн улонэныз герӟаськем ужкагазъёс вылэ пыкъяським Константин Буслов, фильмлэн режиссёрез но продюсерез Фильм Михаил Калашниковлэн пичи дырысеныз 1949-тӥ арозь, куке солы АК-47 автомат кылдытэмез понна Сталин нимо премия сётӥзы, улонэз сярысь вера Суред бордын уже «Калашников» компаниосын группаысь консультантъёс но пыӵал тӥрлык лэсьтӥсьлэн нылыз пыриськизы. Соос мадёнлэсь зэмлыксэ сак чакласа возизы. Туж умой, вань соос, кинъёс тодӥзы, тодазы возё но ужазы ӵошен шуыса. Соос но фильмез учкозы. Со Калашниковлэсь адӟонзэ но нимзэ азьланьтон ук, но озьы ик пыӵал тӥрлык темаез азьланьтон, кудӥзлы вань конструкторъёс ас улонзэс сётӥзы Елена Калашникова, пыӵал тӥрлык лэсьтӥсьлэн нылызФильм бордын куинь ар ӵоже ужазы. Съёмкаос Санкт-Петербургын, Торжокын, Крымын, Москва, Калуга, Тверь улосвылъёсын ортчизы. Егит Калашниковлэсь рользэ Юрий Борисов шудӥз. Озьы ик Виталий Хаев, Артур Смольянинов, Валерий Баринов, Анатолий Лобоцкий но мукет тодмо артистъёс пыриськизы. Кылем арын Михаил Калашников вордӥськем дырысен 100 ар тырмонлы сӥзем Пыӵал тӥрлык поттӥсьлэн нуналаз Россилэн азьмуртэз Владимир Путин вуылӥз. Со конструкторлэсь, озьы Удмуртиысь обороная огъетлэсь, кудӥз кулэезъя Россилэн оскымон щитэныз лыдъяське, бадӟым заслугаоссэс пусйиз. Тау карисько фильмез лэсьтӥсьёслы, спонсоръёслы, но, валамон ини, Елена Калашниковалы ӟечлыко но кема возьмам уж понна Александр Бречалов, Удмуртилэн тӧроезКинотеатръёсын суредэз 20-тӥ тулыспалэ возьматыны кутскозы. Сое вань мылкыд карисьёс адӟыны быгатозы.  «Калашников» фильмлэн трейлерез Тегъёс: Мерлык Ижкар Удмуртия МихаилКалашников фильм МТКалашниковлы100ар 100ар  